《苍雪轩为南雄贰守刘可与赋》
明代·陈谟

苍龙喷雪满幽轩，坐使冰壶六月寒。红袖解移青玉案，素娥清映水精盘。

兴来剡曲馀孤棹，老去磻溪寄一竿。何日江阴来步屧，相从终日倚阑看。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。